Damme loop oor en boere glimlag | News24
Damme loop oor en boere glimlag
MINDER as 'n maand gelede het sitrusboere in die Gamtoosvallei hul naels bykans stomp gekou oor die dreigende uitvoerverlies wat die aanhoudende reën moontlik inhou.
Maar noudat die son weer skyn én die opgaardamme bykans uit hul nate bars, vier dié boere fees.
"Die son skyn nou heerlik, wat beteken ons kan oes. En met die (Churchill-) dam wat oorloop, gonna jong, dit is net 'n plesier nou," het Petrus (Spes) du Preez, voorsitter van die Gamtoos-boereverenig-ing, met 'n lag in sy stem gesê. Volgens Du Preez word sitrus nou vir 'n vale geoes, "sommer op Saterdae ook," en is daar nie 'n dag se kommer oor besproeiingswater vir hul boorde nie.
"As 'n gemeenskap wat grootliks van besproeiing afhanklik is, is dit uiters belangrik om 'n dam met voldoende watervlakke te hê."
) Volgens die jongste inligting van die Nelson Mandelabaai-metro is al die damme wat water aan die Baai voorsien, gesamentlik 100% vol